# กำจร สถิรกุล
กำจร สถิรกุล อดีตผู้ว่าการธนาคารแห่งประเทศไทย คนที่ 11 และเป็นอดีตสมาชิกสภานิติบัญญัติแห่งชาติ ในปี พ.ศ. 2516

  ประวัติ 
นายกำจร สถิรกุล หรือ ดร.กำจร สถิรกุล เกิดเมื่อวันเสาร์ที่ 19 สิงหาคม พ.ศ. 2476 ที่ตำบลคลองกระบือ อำเภอปากพนัง จังหวัดนครศรีธรรมราช เป็นบุตรคนที่ 4 จาก 5 คน ของนายส่อง และนางห่วง สถิรกุล เกิดในครอบครัวคหบดี มีบรรพบุรุษเป็นชาวจีนแต้จิ๋ว แซ่เฮง (หวัง) นายส่องผู้เป็นบิดาเสียชีวิตตั้งแต่นายกำจรยังเล็ก นายกำจรย้ายเข้ามาเรียนที่กรุงเทพในระดับมัธยมศึกษาที่โรงเรียนวชิราวุธวิทยาลัย มีผลการเรียนดีเลิศ สอบชั้นมัธยม 6 ได้คะแนนเป็นลำดับที่ 30 ของประเทศ สอบเข้าเรียนระดับอุดมศึกษาที่คณะบัญชี จุฬาลงกรณ์มหาวิทยาลัย เป็นรุ่นที่ 10 ของคณะ
และได้รับทุนศุลกากรไปศึกษาต่อระดับปริญญาตรีและโทด้านเศรษฐศาสตร์ที่ มหาวิทยาลัยมิชิแกน ประเทศสหรัฐอเมริกาก่อนเดินทางกลับประเทศไทยมารับราชการที่กรมศุลกากร ต่อมาได้สมรสกับคุณพาณี คุณวิศาลซึ่งได้พบรักกันขณะที่มาช่วยดูงานด้านการเงินที่องค์การโทรศัพท์แห่งประเทศไทยสาขาเพลินจิต และย้ายเข้ามาอยู่บ้านหลังแรกที่ซอยมั่นสิน มีบุตรชายหนึ่งคนคือนายสาธิษฐิ์  สถิรกุล จนเมื่อพ้นจากการรับราชการจึงได้ย้ายมาอยู่ที่อำเภอปากเกร็ด จังหวัดนนทบุรี หลาน นส ภัทร์ณิชา สถิรกุล และ นาย ภวัต สถิรกุล
 งานอดิเรก 

 การสะสมพระเครื่อง 
ดร.กำจร สถิรกุล สนใจในพุทธศิลป ชื่นชอบการแสวงหาพระเครื่องมาสะสม นายกำจรจะพกแว่นขยายสำหรับส่องพระเครื่องติดตัวและใช้เวลายามว่างเดินชมตลาดพระเครื่องอยู่เสมอจนเป็นที่รู้กันดีในหมู่เพื่อนและคนสนิท พระเครื่องที่นายกำจรเช่ามานั้นแม้จะชอบแต่นายกำจรก็ไม่ได้ยึดติดหรือหวงและมักมอบให้ผู้อื่นเป็นของขวัญหากเห็นว่าจะมีคุณค่าหรือเป็นประโยชน์แก่ผู้นั้น ในงานฉลองวันเกิดอายุครบ 72 ปี นายกำจรยังได้นำพระเครื่องที่สะสมไว้กว่าหนึ่งพันองค์แจกให้ผู้มาร่วมงาน

นายกำจร เคยร่วมสร้างจตุคามรามเทพรุ่นแรก ๆ ก่อนที่จะได้รับความนิยม โดยมอบพระปิดตาพังพระกาฬให้เพื่อเป็นต้นแบบ

พระสมเด็จพิมพ์นิยม พระกริ่ง พระหลวงพ่อทวด และ ของเก่า ๆ ที่น่าสนใจ

 งานภาพวาดสีน้ำมัน 
ดร.กำจร สถิรกุล เริ่มวาดภาพสีน้ำมันตั้งแต่สมัยที่เรียนอยู่ที่ประเทศสหรัฐอเมริกาแต่ไม่ได้มีโอกาสวาดอีกเลยจนหลังเกษียณอายุราชการจึงได้เริ่มวาดอีกครั้ง งานภาพนามธรรมสีนำมันของนายกำจรเป็นที่นิยมในหมู่นักสะสมงานศิลปะรวมไปถึงนักธุรกิจและผู้บริหารของธนาคารและสถาบันการเงิน นายกำจรได้วาดภาพไว้ทั้งสิ้นราว 600 ภาพและเกือบทั้งหมดได้มอบให้นำไปประมูล โดยรายได้จากการประมูลทั้งหมดได้นำไปบริจาคเพื่อการกุศลแก่หน่วยงานที่ทำประโยชน์แก่สังคม เช่น มูลนิธิรัฐบุรุษฯ มูลนิธิ TISCO โรงพยาบาลชลประทาน โครงการสร้างบ้านให้พ่อหลวง (ปากพนัง) โครงการเด็กออทิสติก โรงเรียนสาธิตเกษตร รวมทั้งสิ้นเป็นมูลค่ากว่า 10 ล้านบาท

ปัจจุบัน จัดแสดงภาพอยู่ใน art gallary ของ EGCO, TISCO, Bank of Thailand

 ประวัติการทำงาน 
ดร.กำจร สถิรกุล เริ่มงานครั้งแรกเข้ารับราชการที่กรมศุลกากรเป็นผู้เชี่ยวชาญพิเศษ  สร้างความเปลี่ยนแปลงในวงการพิกัดอัตราศุลกากร อีกทั้งนำทีมเจรจา GATT และเวทีสำคัญอื่น ๆ มากมาย จึงได้รับการปรับเลื่อนขั้นอย่างต่อเนื่องจนถึงตำแหน่งรองอธิบดีด้านบริหาร ก่อนจะย้ายไปเป็นผู้อำนวยการสำนักงานเศรษฐกิจการคลัง และที่สุดได้รับพระมหากรุณาธิคุณโปรดเกล้าฯ ให้ดำรงตำแหน่งผู้ว่าการธนาคารแห่งประเทศไทยเป็นตำแหน่งสุดท้ายก่อนอำลาวงการราชการ ในปี พ.ศ. 2536

 ประวัติการทำงานโดยสรุป 

 ปี รายละเอียด พ.ศ. 2500  นักเรียนเก่าดีเด่น วชิราวุธวิทยาลัย / ได้รับทุน กพ. ไปเรียนต่อ ป.ตรี/โท/เอก ที่ The University of Michigan, Ann Arbor, USA / ได้รับเลือกเป็นประธานนักเรียนไทยพ.ศ. 2515 ได้รับแต่งตั้งเป็นสมาชิกในสภานิติบัญญัติ พ.ศ. 2517  ได้รับเลือกเป็นสมาชิกในสภานิติบัญญัติแห่งชาติ พ.ศ. 2506 – 2527  เป็นกรรมการในคณะกรรมการพิกัดอัตราศุลกากร พ.ศ. 2520  ได้รับแต่งตั้งเป็นกรรมการในคณะกรรมการปิโตรเลียมภายใต้ พ.ร.บ. การปิโตรเลียม พ.ศ. 2514 พ.ศ. 2522  ได้รับแต่งตั้งเป็นกรรมการของการนิคมอุตสาหกรรมแห่งประเทศไทย พ.ศ. 2522  ได้รับแต่งตั้งเป็นกรรมการขององค์การโทรศัพท์แห่งประเทศไทย พ.ศ. 2524  ได้รับแต่งตั้งเป็นอนุกรรมการในคณะอนุกรรมการบริหารของคณะกรรมการส่งเสริมการลงทุน พ.ศ. 2525  ได้รับแต่งตั้งเป็นกรรมการของบริษัทการบินไทย จำกัด พ.ศ. 2525  ได้รับแต่งตั้งเป็นกรรมการของธนาคารแห่งประเทศไทย พ.ศ. 2525  ได้รับแต่งตั้งเป็นประธานคณะกรรมการตลาดหลักทรัพย์แห่งประเทศไทย 22 เม.ย. พ.ศ. 2528  ได้รับแต่งตั้งเป็นวุฒิสมาชิก 8-11 ต.ค. พ.ศ. 2528  เข้าร่วมการประชุมสภาผู้ว่าการฯ ประจำปี 2528 ณ โซล สาธารณรัฐเกาหลี ในฐานะผู้ว่าการของประเทศไทยในกองทุนการเงินระหว่างประเทศ สมาชิกกลุ่มเอเชียตะวันออกเฉียงใต้ฯ และกรรมการสมทบในคณะกรรมการชั่วคราว พ.ศ. 2523 – 2525  รองอธิบดี กรมศุลกากร กระทรวงการคลัง พ.ศ. 2525 – 13 ก.ย. 2527  ผู้อำนวยการ สำนักงานเศรษฐกิจการคลัง กระทรวงการคลัง พ.ศ. 2527 – 2532  ผู้ว่าการธนาคารแห่งประเทศไทย พ.ศ. 2534 – 2540  ประธานกรรมการ unicord tuna canning

 ผลงาน 
 ถาวรวัตถุ 
 ช่วยคุณพิสิทฐ์ นิมนามเหมินทร์ สร้างพระประธาน พระพุทธชินราช ที่วัดเกาะเสือ อำเภอหาดใหญ่ จังหวัดสงขลา
 สมทบทุนสร้าง ตึกปัญญานัทนะ โรงพยาบาลชลประทาน
 ริเริ่มบูรณะวังบางขุนพรหม
 โครงการสร้างบ้านให้พ่อหลวง (หัวงาน ปากพนัง)
 ร่วมสร้างรูปเหมือนเจ้าแม่ลิ้วก่อเหนี่ยว ทองคำ ทูลเกล้าถวายพ่อหลวง
 ร่วมออกแบบ บัตรธนาคารมูลค่า 60 บาท (รุ่นสี่เหลี่ยมจัตุรัส)

 อื่น ๆ 
 จัดทำระบบพิกัดอัตราศุลกากรที่สมบูรณ์ทันสมัยฉบับแรกของประเทศ
 เป็นผู้แทนเจรจาให้ประเทศไทยได้เข้าร่วมเป็นสมาชิก GATT
 แก้ไขวิกฤตการทางการเงินของประเทศ ในสมัยของพลเอก เปรม ติณสูลานนท์
 การนำเอาระบบ basket มาใช้ในการดูแลค่าเงินบาท

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๕ ตอนที่ ๒๐๑ ง ฉบับพิเศษ หน้า ๓, ๓ ธันวาคม ๒๕๓๑
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๒ ตอนที่ ๑๗ ง ฉบับพิเศษ หน้า ๔๖, ๘ กุมภาพันธ์ ๒๕๒๘
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๐๕ ตอนที่ ๒๑๖ ง ฉบับพิเศษ หน้า ๒๙๐, ๑๖ ธันวาคม ๒๕๓๑